【歐聯】地頭恰英超兵 皇馬蓄銳誓破曼城
2024年04月09日 17:00
東網電視
更多新聞短片
歐聯8強首回合大戰,皇家馬德里主場對曼城,由於上輪西甲讓路畀西班牙盃決賽,令皇馬有9日時間休息及備戰,反觀曼城近1個月經歷連場惡鬥,球員疲於奔命,此消彼長之下,「銀河艦隊」球員體力優勢更明顯。加上皇馬近4次歐聯主場迎戰英超球隊,取得3勝1和,有力先下一城,平手盤捧皇馬。(Now 643周三凌晨3時直播)
西甲榜首皇馬已拋離次席巴塞隆拿8分,奪冠機會樂觀,可以投放更大力量爭奪歐聯錦標,球隊現時狀態非常勇猛,取得3連勝,合共轟入10球,加上有9日時間「叉電」,令「銀河艦隊」可以最佳狀態出擊,自然增添勝算。
同埋皇馬上屆歐聯4強,首回合主場被曼城逼和1比1,導致次回合作客進退失據,大敗0比4出局,主帥安察洛堤吸取教訓後,相信今仗會採用較進取戰術,力爭贏波奪取先機,以免重蹈上屆覆轍。事實上,皇馬近4次歐聯主場迎戰英超球隊,曾經擊敗利物浦、車路士,另外2次鬥曼城,則取得1勝1和,水準有保證。
另邊廂,曼城近1個月先後同英超前列勁旅利物浦、阿仙奴、阿士東維拉交鋒,期間仲要兼顧英足盃,體力消耗甚大。「藍月亮」整體表現亦唔及上季銳利,特別係前鋒艾寧夏蘭特跌Watt嚴重,球會及國家隊賽事,近6次上陣僅入1球,呢位挪威國腳經常大戰失準,今仗未必可以發揮太大作用,皇馬可以睇高一線。
更多賠率: